Gautengse aanlynskoolaansoeke open Maandag | Maroela Media
Die Gautengse departement van onderwys het Sondag gesê aanlynregistrasies vir gr. 1- en gr. 8-leerders vir die 2020-skooljaar sal Maandagoggend amptelik open.
Ouers kan van Maandag om 08:00 tot en met middernag op 22 Julie aanlyn registreer om 'n plek in 'n skool vir 'n kind te verseker en ouers word aangemoedig om betyds aansoek te doen om teleurstelling te voorkom.
Panyaza Lesufi, die Gautengse LUR vir onderwys, het gesê ouers kan vir enige skool van hul keuse aansoek doen. "Vir die eerste keer in die geskiedenis van die land is daar geen skool wat 'n toelatingsbeleid het nie. Nie-rassigheid is die toekoms," het Lesufi gesê.
Die LUR het gesê geen taal sal tydens registrasies voorkeur geniet nie, hoewel die stelsel wel aandui in watter tale leerders by 'n spesifieke skool geakkommodeer kan word.
Aanlynaansoeke vir die provinsie was veronderstel om reeds op 13 Mei te open, maar is op die nipper deur die departement uitgestel ná 'n dringende versoek om dié toelatingstelsel te hersien.
Dít kom nadat AfriForum en die Skoleondersteuningsentrum hul kommer uitgespreek het oor gebreke in die aanlynregistrasieplatform. Die datum van die aanlynaansoeke is eindelik ná afloop van 'n vergadering tussen die departement se senior bestuur en verteenwoordigers van die Federasie van Beheerliggame van Suid-Afrikaanse Skole (Fedsas) met 'n week uitgestel.
Lesufi het vroeër vandag gesê die departement se besluit is in die belang van die kinders van Suid-Afrika geneem. "Ons het gevoel dat ons die aanlyntoelatings moes uitstel sodat ons nie met 'n regsgeding sit nie en tot 'n oplossing kon kom. Ek is trots om aan te kondig dat ons dit gedoen het. Daar is geen hangende regsake teen ons nie."
Goed en wel, maar net sekere ouers gaan die moeite doen om hul kinders voortydig te registreer. Die res sal bloot in Januarie 2020 opdaag en eis dat hul kinders toegelaat word. So kry ons n herhaling van Schweizer Reneke en daardie skool naby Vereeniging twee jaar gelede. Nice try. Lesufi is nou maar eenmaal n nar en klaar!
Gautengse aanlynskoolaansoeke wat die nuwe taalbeleid insluit open Maadagoggend na dit 'n week uitgestel is, maar Lesufi sê die besluit om dit met 'n week uit te stel is in belang van Suid-Afrika geneem.
So hulle neem 'n besluit wat net op Gauteng van toepassing is, want dis al gebied waaroor hulle daar seggenskap het, elke haan op sy eie mishoop, maar hy sê dis in die belang van die kinders van SA geneem.
Is Gauteng nou die hele Suid-Afrika, is dit hoe ver Lesufi se invloed strek?
Die kwessie van die "toelatingsbeleid". Alle skole in SA word tog deur beleide bestuur, anders verstaan jy nie wat die doel van beleide in skole is nie. Dit is tog om orde te verseker of dit nou in 'n vak, sport, akademie, kultuur en ook by die toelating van leerlinge is, waarvan die taalbeleid 'n komponent is. Die leerling se vermoe om die onderrgtaal van die skool te gebruik is van kardinale belang . Hoe op aarde kan jy 'n kind in 'n skool toelaat as hy/sy nie die onderrigtaal van die skool magtig is nie? Verstaan die departement wat… Lees meer »
Lezufi het n probleem met afrikaanse skole ,die skole in die townships staan leeg maar hy gee nie aandag daaraan nie .Die Gauteng departement huur duisende taxi's om kinders van ver af aan te ry ,geld wat beter bestee kan word om skole op te knap,hy kan sy bes doen om afrikaans te probeer uitwis hy sal geen sukses hê nie.Elke kind het die reg om onderrig in sy moedertaal te ontvang.
Sien is glo! Dit lyk na 'n "crash"/ongeluk om te gebeur met ons mini-ster Lesufi aan die los-stuur van sake